
ЈАВНИ КОНКУРС
ЗА ПОПУЊАВАЊЕ ИЗВРШИЛАЧКОГ РАДНОГ МЕСТА
У ГРАДСКОЈ УПРАВИ ЗА БУЏЕТ И ЛОКАЛНИ ЕКОНОМСКИ РАЗВОЈ


[bookmark: _Hlk166661268]РАДНО МЕСТО 1. Послови пореске контроле и наплате локалних јавних прихода – порески инспектор – извршитељ


I.  Орган у ком се радно место попуњава:
Градска управа за буџет и локални економски развој, у Сремској Митровици ул. Св.Димитрија бр.13

II. Радно место које се попуњава:
Послови пореске контроле и наплате локалних јавних прихода – порески инспектор – извршитељ, звање саветник, извршилаца - 1.

III. Опис послова на радном месту:

Одговоран је за израду планова редовне и принудне наплате, учествује у припреми методолошког упутства којим се прописују процедуре наплате локалних јавних прихода, спровођење поступка принудне наплате, врши увећање пореског дуга на дан почетка принудне наплате, прибавља информације о покретним стварима и потраживањима пореског обвезника, врши упис заложног права у регистре заложних права, у поступку одлучивања о одлагању плаћања дугованог пореза врши проверу датог средства обезбеђења принудне наплате и проверу вредности (износа) у односу на висину пореског дуга и даје предлог о избору предложених односно доступних средстава обезбеђења и проверава доказе пореског обвезника да је обезбедио одабрано средство обезбеђења, припрема предлог аката којима се поништава споразум, односно укида решење; и приступа наплати из датог средстава обезбеђења слањем обавештења пореском обвезнику или принудном наплатом; стара се о томе да се одбију евентуални захтеви за одлагање плаћања дугованог пореза обвезницима којима су поништени споразуми, односно укинута решења, даје мишљење на захтев пореског обвезника који је закључио уговор о финансијском реструктурирању, врши попис покретних ствари и непокретности, подноси захтев надлежном суду за доношење решења за дозволу уласка у стан или друге просторије, прибавља доказ о непокретности које су својина пореског обвезника од катастра непокретности, подноси захтев за брисање залоге, односно хипотеке и обавештава банку и дужника пореског обвезника и пореског обвезника о престанку важења решења, врши процену пописаних ствари, саставља записник о извршеном попису и процени и одузима пописане покретне ствари, доноси закључак по приговору, обавештава потенцијалне власнике; учествује у одређивању почетне вредности непокретности, припрема решење о утврђеној почетној вредности непокретности, доноси решење по приговору, врши заплену непокретности која није уписана у одговарајући регистар, учествује у продаји непокретности, доноси закључак о одређивању начина продаје, припрема оглас о продаји непокретности, саставља записник о јавном надметању и току непосредне погодбе, припрема решење о продаји непокретности, припрема решење о преносу непокретности у својину града и доставља га пореском обвезнику и катастру непокретности, доставља доказ о намирењу катастру са налогом да се хипотека брише, обавештава надлежни орган да преузме непокретност у државину, -пружа стручну помоћ пореским обвезницима, одговоран је за покретање поступка теренске контроле на основу налога, обавља послове контроле законитости и правилности испуњавања пореских обавеза од стране пореских обвезника и благовремености плаћања локалних јавних прихода, обавља и друге послове по налогу руководиоца Службе или начелника Градске управе.
IV. Услови за запослење на радном месту:
1) Стечено високо образовање на студијама другог степена (из научне, односно стручне области у оквиру образовно-научног поља друштвено-хуманистичких наука) на основним академским студијама, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године (у обиму од најмање 240 ЕСПБ) или специјалистичким студијама на факултету 
2) 3 (три) године радног искуства у струци 
3) потребне компетенције за обављање послова радног места.
4) држављанство Републике Србије
5) да је пунолетан
6) да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа
7) да лице није правноснажно осуђивано на безусловну казну затвора од најмање шест месеци

Положен стручни испит за рад у органима јединице локалне самоуправе не представља услов нити предност за заснивање радног односа на радном месту за које је расписан јавни конкурс. 

V. Врста радног односа
На радном месту се заснива радни однос на неодређене време.

VI. Место рада:
Сремска Митровица

VII. Компетенције које се проверавају у изборном поступку
У изборном поступку се проверавају опште функционалне компетенције, посебне функционалне компетенције, понашајне компетенције и мотивација за рад на радном месту.

VIII. Поступак и начин провере компетенција
1. Провера општих функционалних компетенција:
1.1. „Организација и рад органа аутономне покрајине, односно јединице локалне самоуправе у Републици Србији” – вршиће се путем теста (писмено) на платоформи Службе за управљање кадровима.
1.2. „Пословна комуникација” – вршиће се путем теста (писмено) на платоформи Службе за управљање кадровима.
1.3. „Дигитална писменост” – вршиће се решавањем задатака (практичним радом на рачунару) на платоформи Службе за управљање кадровима.

2. Провера посебних функционалних компетенција:
- Посебна функционална компетенција за област рада Стручно оперативни послови (технике израде општих, појединачних и других правних и осталих аката) – провераваће се путем усмене симулације (усмено);
- Посебна функционална компетенција за одређено радно место Планска документа, прописи и акта из надлежности и организације   органа (Статут Града Сремска Митровица) провераваће се путем усмене симулације (усмено);
- Посебна функционална компетенција за одређено радно место Прописи из делокруга радног места (Закон о порезима на имовину, Закон о пореском поступку и пореској администрацији, Закон о финансирању локалне самоуправе, Закон о општем управном поступку) провераваће се путем усмене симулације (усмено);

3. Провера понашајних компетенција:
Провера понашајних компетенција: управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност и посвећеност и интегритет вршиће се путем интервјуа базираног на компетенцијама. Спроводи је обучени процењивач запослен у Градској управи за опште и заједничке послове.

4. Процена мотивације за рад на радном месту и прихватање вредности јединице локалне самоуправе вршиће се путем разговора са конкурсном комисијом (усмено).


IX. Достављање доказа при подношењу пријаве
[bookmark: _Hlk153984335][bookmark: _Hlk153984437]Ако имате важећи сертификат, потврду или други одговарајући писани доказ о томе да поседујете дигиталне компетенције (знања и вештине о основама коришћења рачунара, основама коришћења интернета, обради текста и табеларним калкулацијама) и желите да на основу њега будете ослобођени тестирања ове компетенције, можете тај доказ, у оригиналу или овереној фотокопији, приложити уз пријавни образац на овај конкурс.
[bookmark: _Hlk153984596]Напомена: Ако не доставите наведени доказ, провера компетенције „дигитална писменост” се мора вршити на начин како је описано. Такође, ако конкурсна комисија увидом у достављени доказ не буде могла потпуно да оцени да ли је Ваша дигитална писменост на потребном нивоу, позваћемо Вас на тестирање ове компетенције, без обзира на достављени доказ.


X. [bookmark: _Hlk153985407]Докази који се достављају током изборног поступка
Пре завршног разговора са Конкурсном комисијом кандидати су дужни да доставе, у року од 5 радних дана од пријема позива за достављање доказа, следеће доказе:
1) оригинал или оверену фотокопију дипломе којом се потврђује стручна спрема;
2) оригинал или оверену фотокопију доказа о радном искуству у струци (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство)
3) докази за предност при запошљавању по Закону о правима бораца, војних инвалида, цивилних инвалида рата и чланова њихових породица (опционо)

Службеник (лице које је већ у радном односу у јединици локалне самоуправе) и који се пријављује на јавни конкурс, уместо уверења о држављанству и извода из матичне књиге рођених, подноси решење о распоређивању или решење да је нераспоређен.

[bookmark: _Hlk153987006]Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.
 
[bookmark: _Hlk153987080]Напомена: Орган, по службеној дужности, на основу члана 103. Закона о општем управном поступку („Службени гласник РС”, бр. 18/16 и 95/18 – аутентично тумачење), за кандидате прибавља:
1) уверење о држављанству;
2) извод из матичне књиге рођених;
3) уверење МУП-а да кандидат није правоснажно осуђиван на безусловну казну затвора у трајању од најмање шест месеци;

Међутим, ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа.

XI. Предност код избора кандидата
На овом конкурсу, предност на изборној листи, у случају једнаког броја бодова кандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20).


XII. [bookmark: _Hlk153982729]Пријава на јавни конкурс врши се на прописаном обрасцу пријаве
[bookmark: _Hlk153982698]Образац пријаве на овај конкурс доступан је на интернет презентацији Града Сремска Митровица или га лица у штампаном облику могу преузети у Служби за управљање људским ресурсима у Градској управи за опште и заједничке послове, Св.Димитрија бр.13 у Сремској Митровици, канцеларија бр.34
[bookmark: _Hlk153983594]Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.

XIII. Рок за подношење пријава
[bookmark: _Hlk154298877]Рок за подношење пријава је 15 дана и почиње да тече од дана 08.04.2025. године, а окончава се дана 22.04.2025. године.

XIV. Адреса на коју се подносе пријаве:
Непосредном предајом писарници или путем препоручене поште на адресу писарнице органа Града Сремска Митровица, Св.Димитрија бр.13 у Сремској Митровици, у затвореној коверти са назнаком „За јавни конкурс за попуњавање извршилачког радног места Послови пореске контроле и наплате локалних јавних прихода – порески инспектор – извршитељ ” у Градској управи за буџет и локални економски развој.

XV. [bookmark: _Hlk153982543]Место, дан и време када ће се спровести изборни поступак
[bookmark: _Hlk153986759]Изборни поступак ће се спроводити након што истекне рок за пријаву а не пре 28.04.2025.године и то

1. Провера општих функционалних компетенција компетенција ће се обавити у згради органа Града Сремска Митровица, улица Св.Димитрија бр.13, Сремска Митровица, након сазнања о добијеним терминима за полагање на платформи СУКа о чему ће кандиадати бити благовремено обавештени,
1. Провера посебних функционалних компетенција ће се обавити у просторијама органа Града Сремска Митровица, улица Св.Димитрија 13, Сремска Митровица, у сали II, први радни дан након полагања ОФК.
3. Провера понашајних компетенција и интервју са Комисијом ће се обавити у просторијама органа Града Сремска Митровица, улица Св.Димитрија 13, Сремска Митровица, у сали II, након провере документације кандидата о испуњености оглашених услова најкасније пет дана од дана достављања о чему ће бити благовремено обавештени

Конкурсна комисија је одлучила да ће кандидати о датуму, месту и времену почетка изборног поступка и почетку сваке фазе изборног поступка бити обавештавани путем  бројева телефона или имејл адреса, који су наведени у њиховим обрасцима пријава

XVI. Обавеза пробног рада
Ако на овом конкурсу први пут заснива радни однос у државном органу, органу аутономне покрајине или јединице локалне самоуправе, изабрано лице има обавезу да буде на пробном раду у трајању од 6 месеци од заснивања радног односа.

Напомена: Ако задовољи на пробном раду и до истека пробног рада положи државни стручни испит, лице наставља рад на радном месту на неодређено време.
Ако не задовољи на пробном раду или до истека пробног рада не положи државни стручни испит, лицу престаје радни однос.


XVII. Лице задужено за давање обавештења о конкурсу:
Јелена Ђонлић, Руководилац Службе за управљање људским ресурсима, тел: 022/215-2089.

* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола
Комисија која спроводи поступак именована је решењем Градске управе за буџет и локални економски развој број 001733752-2025-09796-008-000-020-085 од 03.04.2025.године

[bookmark: _Hlk153987408][bookmark: _GoBack]Линк ка обрасцу пријаве за ово радно место http://www.sremskamitrovica.rs/kategorija.php?cat_id=78
